Partitarji ta' AC Milan jikkritikaw lil Donnarumma wara li ntlemaħ jidħak u jiċċajta ma' Pepe Reina wara t-telfa ta' 3-0 kontra Lazio Partitarji ta' AC Milan ikkritikaw lil Gianluigi Donnarumma fuq il-media soċjali wara li ntlemaħ jidħak u jiċċajta ma' Pepe Reina wara t-telfa ta' 3-0 kontra Lazio. Il-goalkeeper u l-captain attwali tar-Rossoneri għadu ma qablux dwar kuntratt ġdid ma' AC Milan, u dan meta l-ftehim attwali tiegħu għandu jiskadi fit-30 ta' Ġunju. Għalkemm Donnarumma wettaq diversi saves deċiżivi fi Stadio Olimpico, ma setax jipprevjeni telfa diżappuntanti kontra Lazio. Wara t-tisfira finali, inqabad fuq il-kamera jitbissem u jiċċajta mal-ex sieħbu tat-team u goalkeeper attwali ta' Lazio, Pepe Reina. Dan wassal għal reazzjoni furjuża minn xi partitarji fuq il-media soċjali. Il-messaġġi kienu jinkludu 'stmerrija' għall-imġieba tiegħu, suġġerimenti li t-team għandu jidħol f' 'irtir ta' taħriġ punittiv' wara telfiet kosnekuttivi. Ieħor irrimarka li wara dan kollu, għandha titneħħielu mmedjatament il-faxxa ta' captain.